Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 972

10. IRÁNYVONAL CSÖKKENTENI KELL A VÁLLALKOZÁSOKAT TERHEL Ő ADMINISZTRÁCIÓT ÉS RÁFORDÍTÁ- SOKAT A munkahelyteremtés és a fiatalok képzési lehetőségeinek növelése szempontjából alapvető fontosságú az új vállalkozások beindítása és a kis- és középvállalkozások számának a növelése. Ezt a folyamatot elő kell segíteni a vállalkozói szellem tudatos fejlesztésével az egész társadalomban és az oktatási alaptantervben, világos, stabil, kiszámítható szabályok biztosításával, a kockázati tőkepiacok fejlődéséhez szükséges feltételek javításával és a tőzsdére 2000/52. szám jutással. A tagállamok csökkentsék és egyszerűsítsék a kisés középvállalatokra nehezedő adminisztrációt és adóterheket. Ezek az intézkedések támogatni fogják a tagállamok illegális munka elleni harcát. A tagállamok ennek érdekében: különös figyelmet fordítanak a vállalkozások fenntartási költségeinek és adminisztrációs terheinek jelentős csökkentésére, különösen a kis- és középvállalatok esetében, s főleg akkor, ha azok az alapítás stádiumában vannak, vagy pótlólagosan dolgozókat vesznek fel. A Kormány a gazdasági növekedés előmozdítása érdekében kiszámítható gazdasági környezetet és tisztességes versenyfeltételeket kíván biztosítani. A kkv.-k versenyképességének fokozásában, önfinanszírozó képességének és foglalkoztatási szerepének erősítésében, továbbá a fekete gazdaság visszaszorításában fontos kormányzati eszköz a kedvező szabályozási feltételek megteremtése. Indoklás A foglalkoztatási helyzet jövőbeni alakulása döntően a hazai mikro-, kis- és középvállalkozások stabilitásától, foglalkoztatási kapacitásuk bővülésétől függ. A jelenleg működő több mint háromnegyed millió vállalkozás 96,3%-a mikrovállalkozás, 2,9%-a kisvállalkozás, 0,6%-a középvállalkozás. A szektor eddig is kiemelt szerepet játszott a foglalkoztatásban — az egyéni vállalkozókat is figyelembe véve — jelenleg a munkahelyek közel kétharmad részét kis- és középvállalkozások adják. Az EU-országokhoz hasonlóan azonban a hazai vállalkozások is nehezményezik a bonyolult igazgatási eljárásokból adódó felesleges adminisztratív terheket és a gyakran változó szabályozást. Ezek a gondok végső soron fékezik foglalkoztatási kapacitásuk bővülését is, amelyre pedig nagy szükség lenne. Korábbi kormányzati intézkedések A kis- és középvállalkozások fejlődésének elősegítését, támogatását a 2000. évtől törvény szabályozza. E törvény határozza meg azt is, hogy a vállalkozások segítését külön célelőirányzat biztosítja, amelyből pályázati úton támogatás nyerhető el a piacképes fejlesztésekhez. (A célelőirányzat ebben az évben 7 milliárd forintos kerettel rendelkezik.) A gazdaságfejlesztési célelőirányzat szintén támogatást biztosíthat számukra. Az üzleti tevékenység indításának egyszerűsítése érdekében történtek már kezdeti lépések. Bővültek az „egyablakos” rendszer szolgáltatásai, az egyéni vállalkozók számára a szolgáltatások, illetve információk (pl. adózási segédletek) egy helyen biztosíthatók. Az adminisztrációs terhek csökkentését és az önfoglalkoztatás terjedését, az új vállalkozások létrehozását is segíti, hogy az átalányadózás alkalmazhatósága kibővült. Ezt az adózási módot választhatja ez évtől minden olyan egyéni vállalkozó, akinek nincs munkaviszonya és bevétele nem több 4 millió forintnál. (Feltétel továbbá, hogy az általános forgalmi adóban az alanyi adómentességet kell alkalmazni, aminek a határa ugyancsak 4 millió forint.) Könnyítés, hogy nem kell havonta ÁFA-bevallást benyújtani, hanem évente csak egyszer, akinek 8 millió Ft alatt volt a nettó árbevétele és 1 millió Ft alatt volt az előző évi nettó ÁFA-fizetési kötelezettsége. 2000-től lehetőség van a könyvelés (kimenő, bejövő számlák) számítógépes adatfeldolgozására, illetve ennek eredményét nem kell pénztárkönyvben, naplófőkönyvben havonta kézzel rögzíteni, hanem elegendő az adatok számítógépes tárolása, amely bármikor kinyomtatott formában megjeleníthető (ellenőrzés céljából is). 2000-ben megszűnik a kamarai tagság kötelező jellege, s ezzel a kisvállalkozások számára komoly anyagi megterhelést jelentő, adójellegű kamarai tagdíjfizetési kötelezettség is. Szükséges akciók — A Kormány a 2000. évben is prioritásként kezeli a kis- és középvállalkozások fejlesztését, és bővíti foglalkoztatási képességüket. Ezt a működési feltételek javításával, megfelelő támogatáspolitika alkalmazásával és a vállalkozási kultúra fejlesztésével kívánja elősegíteni. Az egyszerű és hatékony szabályozási környezet kialakítását segíti a vállalkozások működéséhez kapcsolódó igazgatási eljárások további egyszerűsítése, az ügymenet gyorsítása és a költségek csökkentése. — A külföldi cégek beszállítóivá tehető középvállalkozások megerősödését, piacbővítését a központi célelőirányzatokból nyújtott támogatások fokozottan segítik. — A foglalkoztatás és a legális gazdaság növelése érdekében vizsgálni kell az élőmunkát terhelő elvonások mérséklési, valamint a kisvállalkozások adóterhei csökkentésének lehetőségét. — A számviteli törvény módosításával a mikro- és kisvállalkozások számára egyszerűsített értékelési módszereket, eljárásokat kell kialakítani. — Az elektronikus iratról szóló törvénnyel egyidejűleg lehetővé kell tenni a bevallások elektronikus úton történő teljesítését. — A számlaadási kötelezettség betartásának folyamatos ellenőrzésével és bírságolással a beszedhető adó összege jelentősen növelhető, a legálisan foglalkoztatottak és a munkaadók adóterhe pedig csökkenthető. — A hitelnyújtással összefüggésben elő kell segíteni a vállalkozások közös felelősségvállalásán alapuló garanciaszövetkezetek további bővítését, országos hálózat kialakítását. Mutatók — Az önfoglalkoztatottak aránya az összes foglalkoztatotthoz viszonyítva, nemenként. — Az egy vállalkozóra jutó alkalmazotti létszám, nemenként. 2000/52. szám

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes